section_heading: Biološke karakteristike
paragraph_text: Ralts izgledom nalikuje na maleno dijete odjeveno u pidžamu. Iz njegova čela i zatiljka izlaze dva polukružna roga crvene boje. Njegova kosa boje limete nalik je kacigi ili klobuku gljive. Odjeven je u bijelu haljinu koja krojem više nalikuje na hlačice s prevelikim nogavicama. Njegove su oči u potpunosti prekrivene zelenom kosom, iako se tijekom Pokémon igara za GameCube može vidjeti par crvenih melankoličnih očiju kada ga se onesvijesti. Njegova je koža bijela, no djeluje kao dio njegove haljine/hlačica. Ralts se uokolo kreće skakutajući na svojim nožicama, iako može iskoristiti i svoje psihičke sposobnosti kako bi se teleportirao na željeno mjesto. Ralts može komunicirati telepatskim putem, kao i izgovaranjem svog imena.